Troms og Finnmargi maakond

Troms og Finnmargi maakond (norra keeles Troms og Finnmark, kveeni keeles Tromssa ja Finmarkku, põhjasaami keeles Romsa ja Finnmárku) on maakond Põhja-Norras.

Maakond moodustati 1. jaanuaril 2020 haldusreformi raames senise Finnmargi ja Tromsi maakonna ning Nordlandi maakonna Tjeldsundi valla liitmise teel. Maakonna pindala on umbes 75 000 ruutkilomeetrit ja see on pindalalt Norra suurim maakond. Maakonna keskused on Tromsø ja Vadsø, mis asuvad teineteisest 800 km kaugusel.

Maakondade liitmine on olnud väga ebapopulaarne, eriti Finnmargis, kus mittesiduval referendumil hääletas 87% elanikest maakondade liitmise vastu. Referendumi tulemusest hoolimata ei tühistanud Storting maakondade liitmise otsust. Mõned Norra erakonnad on lubanud järgmiste parlamendivalimiste järel maakondade liitmise tagasi keerata.

Viited

Norra maakonnad